Nafarroako Parlamentuko Mahaiak, 2021eko maiatzaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkeztutako galdera, Auzitegi Gorenak Skolae Programari buruzko kasazio-errekurtsoa onartu ez izanari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko maiatzaren 17an

Lehendakaria: Unai Hualde Iglesias

GALDERAREN TESTUA

Navarra Suma (NA+) talde parlamentarioari atxikitako foru parlamentari Pedro González Felipe jaunak honako galdera hau egiten dio Hezkuntzako kontseilariari, Osoko Bilkuran ahoz erantzun diezaion:

Nafarroako Gobernuak zer iritzi dio Auzitegi Gorenak 2017-2021 Hezkidetza Planaren oinarrian dagoen Skolae Programari buruzko kasazio-errekurtsoa onartu ez izanari eta, halatan, Skolae Programa indargabetzeari?

Iruñean, 2021eko maiatzaren 13an

Foru parlamentaria: Pedro González Felipe